ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 1-МИ / 04.09.2019г.

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На 04 септември 2019 г. от 11:00 часа се проведе заседание на Общинската избирателна комисия Благоевград, при следния

Д н е в е н р е д:

 - Проекти на решения по реда на тяхното гласуване

1. Проект на решение относно брой на печатите на Общинска избирателна комисия Благоевград, избор на член от състава на комисията за маркиране на печатите, с цел защитата им;

2. проект на решение относно  провеждане на заседания на ОИК, място за обявяване на решенията на Общинска избирателна комисия Благоевград, избор на говорител;

ПРИСЪСТВАТ:

Мартин Бусаров, Йордан Симонски, Мустафа Сирачки, Вилислав Балев, Биляна Петачка, Елена Панчева, Светослава Терзиянова-Михайлова, Стоян Терзийски, Владимир Вачев, Милена Велкова, Елеонора Атанасова, Александра Стоянова,

ОТСЪСТВАЩИ Илия Милев

Заседанието бе открито в 11:00 ч. и председателствано от Мартин Бусаров – Председател на комисията.

Мартин Бусаров:

Скъпи колеги, добър ден, радвам се да ви видя в състава на новата общинска избирателна комисия Благоевград за предстоящите избори на 27 октомври 2019г.

Днес е първото ни встъпително заседание, знаете от минали избори, приемаме няколко важни първи решения.

Имаме три печата, изработени от общинската администрация, предадоха ни ги преди днешното заседание.

По първа точка от дневния ред:

Трябва да маркираме печатите. Колеги моля.

Предлагам ви следния проект за решение:

*РЕШЕНИЕ
№ 1-МИ
Благоевград, 04.09.2019*

*ОТНОСНО: брой на печатите на Общинска избирателна комисия Благоевград, избор на член от състава на комисията за маркиране на печатите, с цел защитата им*

*На основание чл.87, ал.1, т.1 и ал.2 от Изборния кодекс и във връзка с Решение N:618-МИ от 15.08.2019г. на ЦИК , при спазване на законоустановения кворум, Общинската избирателна комисия-Благоевград*

*РЕШИ:*

1. *Печатите на Общинската избирателна комисия са три на брой.*
2. *Общинската избирателна комисия – Благоевград определя Мустафа Сирачки – секретар, който да маркира печатите на ОИК 0103, заедно с председателят Мартин Бусаров, след получаването им.*

*За маркирането на печатите да се състави протокол и да се положат по три отпечатъка от всеки печат.*

*Настоящото решение подлежи на обжалване пред Централна избирателна комисия в срок 3 /три/ дни от обявяването му.*

Колеги гласуваме.

При гласуването се получи следния резултат:

 Решението бе взето с 12 гласа *ЗА* и 0 гласа *ПРОТИВ*

Решението бе взето единодушно в 11.20 часа.

*М.Бусаров: Колеги, предлагам да уредим с наше решение къде ще се помещава ОИК, да укажем да участниците в изборния процес работното ни време, часовете на заседанията ни, изобщо да се представим както се казва, пред широката публика.*

Предлагам ви следния проект за решение:

РЕШЕНИЕ
№ 2-МИ
Благоевград, 04.09.2019

ОТНОСНО: провеждане на заседания на ОИК, място за обявяване на решенията на Общинска избирателна комисия Благоевград, избор на говорител

На основание чл.87, ал.1, т.1 и ал.2 от Изборния кодекс и във връзка с Решение N:848-МИ от 28.08.2019г. на ЦИК , при спазване на законоустановения кворум,Общинската  избирателна комисия-Благоевград

РЕШИ:

1. Общинската  избирателна комисия Благоевград ще заседава в дните **Вторник** и **Четвъртък**, от **18.00 часа**, на следния административен адрес: гр.Благоевград, пл. „Георги Измирлиев“1, в сградата на Общинска администрация Благоевград, етаж 2, зала 210.
2. Председателят на ОИК-Благоевград по своя преценка и при необходимост може да свиква извънредни заседания.
3. Общинската  избирателна комисия Благоевград обявява решенията си в деня на приемането им, чрез поставяне на табло на партерен  етаж в сградата на Общинска администрация Благоевград. Решенията се публикуват и на интернет страницата на ОИК-Благоевград.
4. Общинската  избирателна комисия – Благоевград ще се представлява от пред медиите от председателя или определен от него друг член на комисията.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги гласуваме.

При гласуването се получи следния резултат:

 Решението бе взето с 12 гласа *ЗА* и 0 гласа *ПРОТИВ*

Решението бе взето единодушно в 11.30 часа.

*М.Бусаров:*

*Колеги , моля да уредим първоначален график на дежурствата ни. Започват да текат срокове, нека сме организирани.*

*Моля , господин Симонски, да се занимае с графиците на дежурните.*

*Йордан Симонски:*

*Благодаря господин Председател,*

*Колеги, моля да попълните графиците до следващото ни редовно заседание.Заповядайте, слушам ви.*

*Следва кратко обсъждане на организационни въпроси и графици.*

Мартин Бусаров:

Колеги, благодаря за присъствието на всеки, предстоят ни организационни дейности, заемаме се заедно със секретаря Сирачки.

А с и това закривам днешното ни заседание.

Следващо заседание на ОИК 0103 Благоевград – 05.09.2019г.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: Секретар:

 Мартин Бусаров Мустафа Сирачки